《赠玉师失鹦鹉 其二》
宋代·徐积

淡烟白浦月黄昏，倚遍阑干空倚门。接翅定思云外侣，偷栖应望水边村。

尽传世上新诗去，惟有笼中旧物存。便是却来休更养，不能成事只能言。

作者简介：徐积（1028—1103）北宋聋人教官。字仲车，楚州山阳（今江苏淮安）人。因晚年居楚州南门外，故自号南郭翁。生于宋仁宗天圣六年，卒于徽宗崇宁二年，年七十六岁。政和六年（1116），赐谥节孝处士。家乡人为其建 “徐节孝祠”，明清两代均有修缮，毁于解放初期。《宋史》卷四五九有传。